Eesti rahandusminister
Rahandusminister on Vabariigi Valitsusse kuuluv minister, kes juhib Rahandusministeeriumit. Rahandusminister on riigi rahanduse juht, kes koordineerib riigi finantspoliitikat ning riigi eelarve- ja maksupoliitikat. Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. Alates 23. juulist 2024 on Eesti rahandusministriks Jürgen Ligi.